laion/Wikipedia-Exotic huggingface dataset:
בוב קאסטן

רוברט וולטר קאסטן הבן (באנגלית: .Robert Walter Kasten Jr; נולד ב-19 ביוני 1942) הוא פוליטיקאי אמריקאי, שכיהן כחבר הקונגרס של ארצות הברית מטעם מדינת ויסקונסין, ראשית בבית הנבחרים (1979–1975) ולאחר מכן בסנאט (1993–1981). קאסטן נולד במילווקי שבוויסקונסין. הוא למד בבית הספר "מילווקי קאנטרי דיי" בטרם סיים את לימודיו ב-1960 בבית הספר רוזמרי הול (Choate Rosemary Hall) אשר בוולינגפורד שבקונטיקט. ב-1964 היה לבוגר אוניברסיטת אריזונה השוכנת בטוסון, ושנתיים אחר כך ב-1966 קיבל תואר שני במנהל עסקים מבית הספר לעסקים של אוניברסיטת קולומביה שבמנהטן, ניו יורק. בין השנים 1966–1972 שירת קאסטן במשמר הלאומי של מדינת ויסקונסין. ב-1972 נבחר קאסטן לסנאט של מדינת ויסקונסין. בבחירות אמצע הכהונה שנערכו ב-1974 נבחר אל בית הנבחרים של ארצות הברית אחרי שגבר בבחירות המקדימות במפלגה הרפובליקנית על חבר בית הנבחרים המכהן גלן ר. דייוויס. הוא נבחר מחדש ב-1976. שנתיים אחר כך התמודד לתפקיד מושל ויסקונסין ב-1978, אך איבד את המועמדות הרפובליקנית ללי דרייפוס. קאסטן התמודד לסנאט של ארצות הברית בשנת 1980 ובקושי רב ניצח את הסנאטור הדמוקרטי המכהן גיילורד נלסון. אל ניצחונו של קאסטן תרמה הפופולריות של מושל קליפורניה רונלד רייגן, שבאותה השנה היה המועמד הרפובליקני לנשיאות ארצות הברית ונבחר לבית הלבן. במהלך כהונתו בסנאט הפגין קאסטן עמדות שמרניות בולטות. הוא היה הרפובליקני הראשון שייצג את ויסקונסין בסנאט האמריקני מאז עזב אלכסנדר וילי את תפקידו ב-1963 לאחר שהובס אשתקד בידי גיילורד נלסון. ב-1985 נעצר קאסטן והואשם בנהיגה בשכרות לאחר שקצין משטרת מחוז קולומביה הבחין בו חוצה רמזור אדום ונוסע בנתיב הנגדי של הכביש. מאוחר יותר התיק נגדו נסגר. בשנה העוקבת קאסטן גבר על מועמד המפלגה הדמוקרטית אד גארווי בבחירות חוזרות לתקופת כהונה שנייה בת שש שנים אחרי מסע בחירות מר ביותר, כזה שהתאפיין בהתקפות אישיות ונזכר כאחד ממערכות הבחירות הנאלחות ביותר ביותר בתולדות ויסקונסין. בבחירות 1992 הובס קאסטן בידי חבר הסנאט של ויסקונסין ראס פיינגולד. מאז 1993 הוא משמש כנשיא חברת "Kasten & Company", המספקת שירותי ייעוץ אסטרטגי. ביולי 2007 הצטרף קאסטן למסע הבחירות הנשיאותי של רודי ג'וליאני, אז ראש עיריית ניו יורק, כיועץ לענייני מדיניות חוץ. הוא עמד בראש מטה הבחירות של ג'וליאני בוויסקונסין, יחד עם חבר בית הנבחרים לשעבר סקוט קלוג וחברת הסנאט של ויסקונסין לשעבר קאת'י סטפ. לאחר שג'וליאני פרש מהמירוץ הנשיאותי, הביע קאסטן את תמיכתו בסנאטור ג'ון מקיין מאריזונה. באפריל 2016, קאסטן תמך בדונלד טראמפ, אז המתמודד המוביל בבחירות המקדימות הרפובליקניות למועמדות המפלגה לנשיאות לקראת הבחירות לנשיאות ארצות הברית 2016, והפך לחלק מהצוות המייעץ של טראמפ בענייני מדיניות חוץ. מדיה וקבצים בנושא בוב קאסטן בוויקישיתוף בוב קאסטן, באתר המדריך הביוגרפי של הקונגרס של ארצות הברית (באנגלית) אסושיאייטד פרס, Sen. Kasten Accused of Driving While Drunk, באתר לוס אנג'לס טיימס, 14 בדצמבר 1985 (באנגלית) קרייג גילברט, קת'רין מ. סקיבה ואודרי הוף, Former Wisconsin senator joins Giuliani's team, באתר Wayback Machine‏, 21 ביולי 2007 (באנגלית) Former Wisconsin Senator Bob Kasten Endorses John McCain, באתר blog.4president.org‏, 13 בפברואר 2008 (באנגלית) קרייג גילברט, Former GOP Sen. Bob Kasten joins Trump foreign policy team, באתר ג'ורנל סנטינל, 2 באפריל 2016 (באנגלית)
קרחון סיקורסקי (ארץ גרהאם)

קרחון סיקורסקי (באנגלית: Sikorsky Glacier) הוא קרחון בחוף המערבי של ארץ גרהאם, שבאנטארקטיקה. הקרחון זורם לכיוון צפון-מערב ונשפך אל מפרץ יוז, צפונית לנקודת צ'ארלס. הקרחון צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האוסטרלי) 1956–1957. הקרחון מופה על ידי סקר שטחי חסות איי פוקלנד, בהתבסס על תצלומים אלה. שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה. הקרחון נקרא על שמו של מתכנן כלי הטיס האמריקאי (ממוצא רוסי) איגור סיקורסקי, חלוץ תעופה אשר תכנן מסוקים מאז 1909; וזאת בדומה לאתרים אחרים בסביבה הנקראים על שמות חלוצי תעופה. קרחון סיקורסקי באתר הסקר הגאולוגי של ארצות הברית קרחון סיקורסקי באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
קרחון סיקורסקי

האם התכוונתם ל... אנטארקטיקה קרחון סיקורסקי (ארץ גרהאם) – קרחון בחוף המערבי של ארץ גרהאם, שבאנטארקטיקה קרחון סיקורסקי (ארץ אלזוורת') – קרחון בארץ אלזוורת', שבאנטארקטיקה
גבינה צהובה

גבינה צהובה (מגרמנית: Gelbkäse) הוא שם גנרי המקובל בישראל למספר סוגי גבינות קשות, בעלות צבע אחיד הקרוב לצהוב (באופן טבעי או בשל הוספת צבעי מאכל), כגון מותגי הגבינות "עמק", "גלבוע", "נעם" ועוד. בגבינות אלה שיעור הלחות 40%–50% מים. הן מוצקות, אך נחתכות בקלות בסכין וניתנות לפריסה במכונת חיתוך. המונח "גבינה צהובה" מקורו בתרגום מילולי מגרמנית, ונעשה שגור בעברית הישראלית, ונפוץ במתכונים בעברית, אך אינו בשימוש בשפות אחרות, למעט גרמנית ופולנית. פרות הרועות עשב, מניבות חלב המכיל בטא-קרוטן, חומר מסיס בשומן ובעל צבע כתום. לחלב פרה צבע צהבהב בהיר משתי סיבות: אחוז השומן בחלב וריכוז הבטא-קרוטן בתוכו נמוכים; השומן בחלב מצוי בטיפות זעירות (globule) עטופות קרום המחזיר אור ומעניק לחלב את צבעו. גבינות קשות מכילות שיעור שומן גבוה, וכן מבנה טיפות השומן בהן נהרס בתהליך הייצור, ולכן צבען עז יותר. פרות הניזונות מתערובת מניבות חלב לבן, והגבינות העשויות ממנו לבנות גם כן, על-כן מוסיפים לגבינות הקשות המיוצרות בישראל צבע מאכל - אנאטו או בטא-קרוטן. גבינות מחלב תאו, עז וכבשה לבנות בכל מקרה. גבינת "עמק" (גבינה מסוג אדם מתוצרת תנובה), הייתה הגבינה הקשה הראשונה שיוצרה בישראל, ונחשבה למוצר בסיסי לפחות עד שנות השמונים של המאה ה-20. היא נמכרה בפרוסות ובגושים והייתה נפוצה במטבחים קיבוציים וצבאיים ובמרכולים השיתופיים שדרכם בעיקר שווקו מוצרי מזון. היא נקראה בשם "גבינה צהובה" כדי להבדילה מסוגי גבינות אחרים שהיו זמינים (כגון גבינה ניגרת המוכרת כגבינה לבנה, גבינת קוטג', גבינה מותכת). כינוי זה ממשיך להיות בשימוש גם לאחר כניסת מגוון רחב של סוגי גבינות מייצור מקומי ומייבוא לשוק הישראלי. נמכרים גם תחליפי גבינה צהובה חלקם טבעוניים, הדומים בטעמם ובמראם לגבינה צהובה, אך מיוצרים מרכיבים צמחיים או מחלב רזה בתוספת שמן צמחי. ראו Sauermilchkäse בוויקיפדיה בגרמנית, שם מתוארת החלוקה לגבינות צהובות וגבינות עובש אודות עמק, אתר תנובה ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
זכות הצעקה (אלבום)

זכות הצעקה הוא אלבום האולפן השלישי של להקת הרוק הישראלית נקמת הטרקטור. האלבום יצא לאור בפברואר 1992, על ידי חברת התקליטים נענע דיסק. האלבום הוא אלבום רוק מתקדם, רוק אלטרנטיבי ורוק ישראלי. האלבום הופק על ידי מרטין ראסל והוקלט באולפני D.B. האלבום כלל שני שירים שנהפכו ללהיטים, "ג'ונגל פיתוח" ו"היא". לאחר יציאת האלבום נקמת הטרקטור של הלהקה בשנת 1990 הסצנה הישראלית של שנות התשעים קיבלה את הלהקה באהדה רבה. מהר מאוד מיהרו בחברת נענע דיסק להחתים את הלהקה לאלבום נוסף תוך כדי שהלהקה הייתה בעיצומו של מסע הופעות כדי לעודד את מכירות האלבום. הלהקה אספה חומרים במשך כמה חודשים ולאחר מכן עברה להקליט באולפני DB את השירים החדשים. את כל שירי האלבום כתב אבי בללי, ובשביל ההקלטה גויס המפיק המוזיקלי האנגלי מרטין ראסל. את הקלטות האלבום סיימה הלהקה בחודש אוגוסט 1991 וההקלטות עברו לניהולם של טכנאי ההפקה ראסל ועוזריו דדי טל, גיורא פרבר, עמי איילי ובועז עצמון ומנהל ההפקה יואב רייס. על כל התהליך פיקח ניצן זעירא, מנהל חברת התקליטים נענע דיסק. בפברואר 1992 יצא לאור באופן רשמי האלבום עם השם "זכות הצעקה", שנלקח מהמושג זכות הצעקה שטבע הסופר יוסף חיים ברנר ומתייחס לזכות המחאה וחופש הביטוי. האלבום אמנם לא נחל הצלחה מסחרית גדולה כמו אלבומם הראשון, אך הוא קיבל ביקורות טובות מאוד, ונמכר בלמעלה מ-10,000 עותקים. זכות הצעקה להאזנה באתר נענע דיסק יואב בירנברג, אנחנו לא נצא מהדיכאון כל כך מהר, חדשות, 13 בפברואר 1992 עמית שהם, מדכדך פה ומדכדכך שם, חדשות, 19 בפברואר 1992 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אחת ולתמיד

אחת ולתמיד הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-13 בפברואר 2018, כסינגל השלישי מתוך אלבומו השלישי של ריבו, שטח אפור, על ידי חברת התקליטים NMC. השיר נכתב והולחן על ידי ישי ריבו והופק על ידי ריבו ומאור שושן. בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ המלא של השיר, העלה ריבו לערוץ היוטיוב שלו את האודיו הרשמי של השיר, ב-13 בפברואר 2018, בסמוך לצאת הסינגל. האודיו מציג בתוכו את עטיפתו של הסינגל ואף את מילותיו של השיר. נכון לינואר 2024, מונה הצפיות של הקליפ עומד על למעלה מ-28 מיליון צפיות. הקליפ הרשמי באתר יוטיוב דף השיר באתר הספרייה הלאומית מידע על הסינגל "אחת ולתמיד" באתר מיוזיק בריינז אחת ולתמיד, נבדק ב-2020-03-13 ישי ריבו - אחת ולתמיד | Ishay Ribo - Ahat Uletamid, סרטון באתר יוטיוב (אורך: 4:04)
חבורת הזבל: הסרט

חבורת הזבל: הסרט (באנגלית: The Garbage Pail Kids Movie) הוא סרט קולנוע אמריקאי משנת 1987, אשר מהווה עיבוד קולנועי מסוג לייב אקשן לסדרת קלפי ההחלפה לילדים "חבורת הזבל", אשר זכו לפופולריות רבה במהלך שנות ה-80 של המאה ה-20. את הסרט ביים רוד אמאטאו, אשר גם לקח חלק בכתיבת התסריט. הקלפים שיצאו לשוק לראשונה בארצות הברית בשנת 1985 היו מעין פרודיה לסדרת הבובות "Cabbage Patch Kids" וכל קלף כלל ילד מחבורת הזבל אשר לו היה לרוב מראה חריג. עלילת הסרט התמקדה בשבע מהדמויות (אשר גולמו על ידי שחקנים גמדים בתלבושות אנימטראוניות) אשר חיו בעולם האמיתי והתיידדו עם ילד רגיל בשם דודג'ר. הסרט נחשב בקרב רבים כאחד הסרטים הגרועים ביותר שנוצרו אי פעם. הסרט שהופק בתקציב של מיליון דולר הרוויח רק 1.6 מיליון דולר בקופות וירד מכל בתי הקולנוע בארצות הברית לאחר שבועיים בלבד. הסרט הוקרן בישראל בשנת 1988 בתרגום עברי, והופץ בדיבוב עברי ישירות לווידאו בלבד. הסרט הוא כיום מרכיב עיקרי בלימודים של מגמת ההפקה בבית הספר לקולנוע וטלוויזיה ע"ש סטיב טיש ומתואר שם בתור "סרט ניסיוני אוונגרד".[דרוש מקור] "חבורת הזבל: הסרט", במסד הנתונים הקולנועיים IMDb (באנגלית) "חבורת הזבל: הסרט", באתר נטפליקס "חבורת הזבל: הסרט", באתר AllMovie (באנגלית) "חבורת הזבל: הסרט", באתר Rotten Tomatoes (באנגלית) "חבורת הזבל: הסרט", באתר Box Office Mojo (באנגלית) "חבורת הזבל: הסרט", באתר Metacritic (באנגלית) "חבורת הזבל: הסרט", במסד הנתונים הקולנועיים KinoPoisk (ברוסית) https://gpk.co.il/חבורת הזבל https://gpk.co.il/, במיזם "אישים" לתיעוד היצירה הישראלית "Trashy 'Garbage Pail Kids' Has No Value". Sun-Sentinel. 1987-09-05. נבדק ב-29 ספט' 2010. {{cite news}}: (עזרה) "The Garbage Pail Kids Movie > Overview". AllMovie. נבדק ב-6 יוני 2010. {{cite web}}: (עזרה)
Still Standing

Still Standing (בעברית: עדיין עומדת) הוא אלבומה השישי של הזמרת מוניקה, אשר יצא ב-19 במרץ 2010 על ידי ג'יי רקורדס. הקלטות האלבום החלו ב-2007 ובמהלך הזמן נקטה מוניקה בגישה מסורתית יותר נטולת גימיקים לטענתה. מוניקה שימשה כמפיקה בפועל של האלבום וגייסה מספר מפיקים ביניהם מיסי אליוט, בראיין מייקל קוקס וג'רמיין דופרי איתם עבדה על אלבומים קודמים לצד סטארגייט וני-יו איתם לא עבדה בעבר. הקלטות האלבום בחלקן תועדו בתוכנית דוקו בערוץ BET בעלת אותו שם בין אוקטובר 2009 לינואר 2010. האלבום קיבל ביקורות חיוביות ברובו. באתר Metacritic אשר נותן לאלבומים ציוים בשקלול של מספר ביקורות קיבל האלבום את הציון 71 מתוך 100. הרבה מהמבקרים החמיאו למוניקה על החזרה ל-R&B של אמצע שנות ה-90 לצד אר אנד בי עכשווי. האלבום הגיע בשיאו למקום ה-2 בארצות הברית ומכר 184 אלף עותקים בשבוע הראשון ליציאתו בניגוד לאלבומה הקודם שמכר 99 אלף עותקים. בנוסף הוא גם הגיע למקום השני במצעד אלבומי האר אנד בי וההיפ-הופ ובכך הפך לאלבומה השני שעשה זאת. האלבום מכר חצי מיליון עותקים בארצות הברית ובכך היה זכאי למעמד זהב. מתוך האלבום יצאו 3 סינגלים: הסינגל הראשון היה השיר "Everything to Me" אשר הגיע למקום ה-44 בארצות הברית ולמקום הראשון במצעד שירי האר אנד בי וההיפ-הופ ובכך הפך לשיר הראשון שלה מזה 7 שנים לעשות זאת. השיר היה מועמד לפרס גראמי בקטגוריית "הביצוע הווקאלי הנשי הטוב ביותר בשיר R&B". הסינגל השני מהאלבום היה השיר "Love All Over Me", אשר יצא לאור במאי 2010 והגיע למקום השני במצעד שירי ה-R&B וההיפ-הופ. "Here I Am" היה הסינגל השלישי מהאלבום. האלבום עצמו היה מועמד גם כן לפרס גראמי בקטגוריית אלבום ה-R&B הטוב ביותר. אתר האינטרנט הרשמי של Still Standing מידע על האלבום Still Standing באתר MusicBrainz מידע על האלבום Still Standing באתר AllMusic האלבום Still Standing באתר ספוטיפיי מוניקה, בראיין מייקל קוקס, ג'רמיין דופרי, מיסי אליוט, אנדרו פמפטון, קווין די היקס, ג'ים ג'ונסין, קינון לאמב, אנדרה לינדל, באי מז'ור, לוס דה מיסטרו, ניו-יו, פאולו דה דון, סטארגייט, ווילדקארד
סוזי לי

סוזן מרי קלי לי (באנגלית: Suzanne Marie Kelley Lee; נולדה ב-7 בנובמבר 1966) היא פוליטיקאית ואשת חינוך אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת נבדה, מאז 2019. לי נולדה בעיר קנטון (אנ') שבמזרח מדינת אוהיו, בתם של וורן וג'ואן קלי. אביה עבד במפעל לייצור פלדה, והיא עבדה לראשונה בגיל שמונה כמחלקת עיתונים. לי סיימה את לימודיה הגבוהים באוניברסיטת קרנגי מלון השוכנת בפיטסבורג שבפנסילבניה. לאחר שעברה ללאס וגאס ב-1993, נהייתה לי המנהלת המייסדת של מיזם "משחקי מרכז העיר", המציע מסגרות אחרי שעות בית ספר עבור ילדים. החל משנת 2010 כיהנה לי כנשיאת "הקהילות בבתי הספר" בנבדה, ארגון למניעת נשירה מהלימודים. במהלך העשור השני של המאה ה-21 המשיכה לי בעשייה חינוכית והייתה חברה במספר ועדות מייעצות בתחום החינוך. בבחירות 2016 התמודדה לי לבית הנבחרים של ארצות הברית מטעם מחוז הקונגרס הרביעי של נבדה בבחירות המקדימות שנערכו במפלגה הדמוקרטית. היא הפסידה בבחירות המקדימות לרובן קיהואן בפער של 19%. היא סיימה במקום השלישי מאחורי חבר בית המחוקקים של נבדה לשעבר לוסי פלורס, שקיבלה 25.6% מקולות הבוחרים. בבחירות 2018 התמודדה לבית הנבחרים הפעם בשאיפה לייצג את מחוז הקונגרס השלישי של נבדה בעקבות התפטרותה של ג'קי רוזן, שפרשה לאחר כהונה אחת בלבד אחרי שנבחרה לסנאט של ארצות הברית. לי זכתה בבחירות המקדימות וגברה על שישה מועמדים אחרים עם 66.9% מקולות הבוחרים. ביום הבחירות הכלליות ניצחה את דני ארקניאן, מועמד המפלגה הרפובליקנית עם 52% מהקולות. ב-18 בדצמבר 2019 הצביעה לי בעד שני סעיפי ההדחה של נשיא ארצות הברית דונלד טראמפ. לי חברה בוועדה לענייני חיילים משוחררים ובוועדת החינוך והעבודה. מדיה וקבצים בנושא סוזי לי בוויקישיתוף אתר האינטרנט הרשמי של סוזי לי בבית הנבחרים (באנגלית) סוזי לי, ברשת החברתית אקס (טוויטר) סוזי לי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) מישל רינדלס, Democratic education advocate Susie Lee jumps into competitive House race after primary loss in 2016, באתר נבדה אינדיפנדנט, 14 בספטמבר 2017 (באנגלית) לוקאס מ. תומאס, Lee makes political debut in CD4 race, באתר Thespectrum.com‏, 21 במרץ 2016 (באנגלית) AP‏, Susie Lee wins Nevada's 3rd Congressional District seat, באתר וושינגטון פוסט, 12 בדצמבר 2018 (באנגלית) שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
קייט פיליפס

קייט פיליפס (באנגלית: Kate Phillips; נולדה ב-21 במאי 1989) היא שחקנית בריטית. היא התפרסמה בהופעתה בתפקיד ג'יין סימור במיני-סדרה "וולף הול" משנת 2015. אחר כך הופיעה במיני-סדרה "מלחמה ושלום" (2016), בעונה הראשונה של הסדרה "הכתר" (2016), ובשלוש עונות של הסדרה "כנופיית ברמינגהאם" (2016–2019). ב-2019 גילמה את דמותה של הנסיכה מרי בסרט הקולנוע "אחוזת דאונטון". אחרי שלמדה שלוש שנים באוניברסיטת לידס, התקבלה פיליפס לבית הספר גילדהול למוזיקה ודרמה בלונדון. אחרי סיום הלימודים חזרה ללידס ושיחקה בתפקיד אביגיל ויליאמס במחזה "ציד המכשפות" בתיאטרון וסט יורקשייר פלייהאוס. באותה תקופה שיחקה בסצנות אחדות בעיבוד של ה-BBC לרומן "וולף הול", בה גילמה את דמותה של ג'יין סימור. הייתה מחלוקת קלה בין ההיסטוריונים אחרי שידור הבכורה של המיני-סדרה, בה חלק מההיסטוריונים טענו שהיא "יפה מדי" מכדי לגלם את אשתו השלישית של הנרי השמיני. אבל מבקרי הטלוויזיה התעלמו מהביקורת ושבחו את הופעתה של פיליפס. בהמשך לוהקה פיליפס לשחק בסדרות "מלחמה ושלום", "כנופיית ברמינגהאם" ו"הכתר". באוגוסט 2018 פורסם שפיליפס הצטרפה לצוות שחקני הסדרה "אחוזת דאונטון" כדי להשתתף בסרט הקולנוע באותו שם. קייט פיליפס, במסד הנתונים הקולנועיים IMDb (באנגלית) "Guildhall School of Music & Drama - Kate Phillips". אורכב מ-המקור ב-2018-10-03. נבדק ב-2017-04-13. "Jane Seymour (Kate Phillips) – Who are the royal subjects? – Wolf Hall – BBC Two". "How I Stepped Out Next To Damian Lewis". Lawson, Mark. "Why historical inaccuracies in Wolf Hall don't matter". Halligan, Fionnuala. "Kate Phillips, UK Stars of Tomorrow 2014". Imelda Staunton, Geraldine James Join ‘Downton Abbey’ Movie
New Life

New Life (בעברית: חיים חדשים) הוא אלבומה השביעי של הזמרת מוניקה, אשר יצא לאור ב-6 באפריל 2012 על ידי תקליטי RCA. זהו היה האלבום הראשון שלה עם RCA. בעקבות הצלחת אלבומה הקודם מוניקה החלה לעבוד על אלבום זה שבועות ספורים בלבד אחריי צאת האלבום. תחילה היא עבדה עם מפיקים וכותבים איתם עבדה בעבר כמו בראיין מייקל קוקס, ג'רמיין דופרי, ומיסי אליוט לצד מפיקים חדשים כמו ארל & אי, הזמר ריקו לאב מר מוריס ועוד. הזמר ריקו לאב החליף את המפיק פאולו דה דון בחלק מהפקת השירים. מבחינה מוזיקלית האלבום הוא אלבום R&B עכשווי עם השפעות של פופ ומוזיקת נשמה. מבחינה לירית האלבום חוקר את המורכבות של מערכות יחסים ואהבה בהשראת נישואיה של הזמרת עם שחקן הכדורסל שאנון בראון והמעבר שלה לאריזונה. באלבום התארחה הזמרת ברנדי איתה שיתפה פעולה מוניקה 14 שנה קודם בשיר הידוע "The Boy Is Mine". בנוסף גם שיתפה פעולה עם חברתה מרי ג'יי בלייג' והראפר וול. האלבום קיבל ביקורות מעוברות ממבקרי המוזיקה אשר החמיאו לביצועים הקוליים של הזמרת אך כינו את האלבום כ"גנרי" ו"כקלישאתי מדי". בארצות הברית הוא הגיע בשיאו למקום ה-4 ולמקום השני במצעד אלבומי האר אנד בי וההיפ הופ ומכר 69 אלף עותקים בשבוע הפתיחה שלו. בהמשך מכירותיו הידרדרו והוא לא הצליח לשחזר את הצלחת אלבומיה הקודמים. מתוך האלבום יצאו 4 סינגלים כמו "Anything (To Find You)" ו-"Until It's Gone" אך אף אחד מהם לא הצליח להיכנס למצעד האמריקאי. מידע על האלבום New Life באתר MusicBrainz מידע על האלבום New Life באתר AllMusic האלבום New Life באתר Discogs בראיין מייקל קוקס, ג'רמיין דופרי, ארל & אי, מיסי אליוט, לאמב, ריקו לאב, פיר מדור, מר.מוריס, באי מז'ור, לוס דה מיסטרו, ניו-יו, פאולו דה דון, פופ אנד אואק, סאלם רמי, די. סמית'
Code Red

Code Red (בעברית: קוד אדום) הוא אלבומה השמיני של הזמרת מוניקה, אשר יצא ב-18 בדצמבר 2015 על ידי RCA רקורדס. על האלבום עבדה הזמרת עם בן דודה המפיק פאולו דה דון אשר עבד איתם גם על אלבומיה הקודמים. בנוסף עבדה גם עם כותבים ומפיקים כמו דנג'ה, די ג'יי הארד וורק, פאט בוי וכולי. בנוסף היא גם אירחה בחלק מהשירים באלבום את האמנים מיסי אליוט, טימבלנד וליל ויין. עם שחרורו האלבום יקבל ביקורות מעורבות מרוב מבקרי המוזיקה. הוא הגיע למקום ה-37 בארצות הברית והפך לאלבום הראשון שלה שלא נכנס לעשירייה הפותחת במדינה מאז אלבום הבכורה שלה ומכר כ-35 אלף עותקים בשבוע הראשון ליציאתו ובכך הפך לאלבום הראשון שלה שמכר מתחת ל-50 אלף עותקים בשבוע הבכורה שלו מאז צאת אלבומה הראשון. בעקבות חוסר הצלחת האלבום יצא מתוכו רק סינגל אחד: "Just Right for Me" בשיתוף הראפר ליל וויין אשר לא נכנס למצעד האמריקאי הרשמי ולא לשום מצעד אחר בעולם מה שבעצם חיזק את ההחלטה שזהו יהיה הסינגל היחיד מהאלבום. על מנת לקדם את האלבום יצאה הזמרת לסיבוב ההופעות הראשון שלה מזה שנים "The Code Red Experience" אשר התרחש בחורף אותה שנה בארצות הברית. מידע על האלבום Code Red באתר MusicBrainz מידע על האלבום Code Red באתר AllMusic מוניקה, מלינדה דנסיל, פאולו דה דון, ניק ברונגרס, דנג'ה, פאט בוי, די ג'יי הארד וורק, דניאל ג'ונס, קיז בייבי, פופ ואואק, ג'ונתן סלון מיווט, טימבלד
לשוב הביתה

לשוב הביתה הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-29 בנובמבר 2017, כסינגל השני מתוך אלבומו השלישי של ריבו, שטח אפור, על ידי חברת התקליטים NMC. השיר נכתב והולחן על ידי ישי ריבו והופק על ידי מאור שושן וריבו. השיר עוסק באפשרות לעשות תשובה גם במצב של ריחוק רוחני מהאל בעקבות חטאים, כי הוא מוחל וסולח ועוזר לשוב אליו. בסמוך לצאתו כסינגל, עלה השיר לרשת הזרמת המדיה ספוטיפיי, צבר מעל ל-5 מיליון והפך לאחד השירים הישראלים המושמעים ביותר בספוטיפיי. טרם פורסם הווידאו קליפ המלא של השיר. העלה ריבו לערוץ היוטיוב שלו את האודיו הרשמי של השיר ב-29 בנובמבר 2017, בסמוך לצאתו כסינגל. האודיו מציג בתוכו את עטיפתו של הסינגל. נכון לדצמבר 2023, מספר הצפיות של הקליפ עומד על יותר מ-52 מיליון. ב-2019 ביצעה שירי מימון גרסת כיסוי לשיר, שנכללה בסרט "מחילה" ובאלבומה השישי, "נשימה". לדף השיר באתר הספרייה הלאומית מידע על הסינגל "לשוב הביתה" באתר מיוזיק בריינז לשוב הביתה, נבדק ב-2020-03-13 ישי ריבו - לשוב הביתה | ishay Ribo - Lashuv Habaita, סרטון באתר יוטיוב (אורך: 3:17) שירי מימון - לשוב הביתה, באתר ‏מאקו‏, 6 באוקטובר 2019
מוזיאון אוסקר נימאייר

מוזיאון אוסקר נימאייר (בפורטוגזית: Museu Oscar Niemeyer) ממוקם בעיר קוריטיבה במדינת פרנה, בברזיל. הוא נחנך בשנת 2002 בשם נובו מוזאו או "המוזיאון החדש". הוא נחנך מחדש ב-8 ביולי 2003 עם סיום השיפוץ ובנייתו של אגף חדש, תוך הגדרה מחודשת של המוזיאון לכבוד האדריכל המפורסם שלו שהשלים פרויקט זה בגיל 95. מוזיאון זה ידוע גם בשם Museu do Olho או Niemeyer's Eye (מוזיאון העין), בגלל העיצוב הארכיטקטוני הייחודי שלו. המוזיאון מתמקד באמנות חזותית, אדריכלות ועיצוב. בזכות ההידור, היופי שלו וחשיבות הקולקציה האמנותית המוצגת בו, הוא מייצג מוסד תרבותי בעל משמעות בינלאומית. המתחם הכולל שני בניינים המתפרסים על פני שטח של 35 אלף מ"ר (מתוכם 19 אלף מוקדשים לחלל תצוגה), מהווה דוגמה אמיתית לאדריכלות הקשורה באמנות. הבניין הראשון המהווה ביטוי נאמן לסגנון התקופה, תוכנן על ידי אוסקר נימאייר בשנת 1967, ויועד במקור לשמש מכון חינוכי, שנפתח בשנת 1978. המוזיאון כולל אלמנטים רבים המאפיינים את נימאייר: צורות גאומטריות נועזות, נפחים פיסוליים ומעוגלים המוצבים בצורה בולטת ובניגודיות לצורות מלבניות, מסלולי הליכה להולכי רגל, שטחים גדולים של בטון צבוע לבן, ומשטחים המכוסים ציורי קיר עזי צבע או ציורים. אף שהוא מושרש באדריכלות המודרנית מאז ראשית יצירתו בסגנון הבינלאומי, העיצובים של נימאייר משתלבים גם בסגנון האדריכלות הפוסט-מודרנית וככזה מהווה המוזיאון בניין עכשווי, ממש כמו היצירות המוצגות בו. האגף הייחודי למוזיאון אוסקר נימאייר מזכיר בעיצובו עין אנושית והוא שהעניק למוזיאון את זהותו החדשה. האגף הושלם ונפתח לקהל בשנת 2003, בשם "נובו מוזיאו" (המוזיאון החדש) ובהמשך לכך שונה שמו של המוזיאון באותה שנה ממש לשמו הנוכחי "מוזיאון אוסקר נימאייר". ייחודיותו של המבנה בכך שהוא בנוי מבטון מזוין, שגובהו 30 מטרים, היושב מעל בריכת מים ומחובר לבניין המוזיאון הראשי על ידי שביל תת-קרקעי עתידני. האגף כולל גרם מדרגות לולייני גדול בין מפלסיו, ושתי חזיתות בצורת יהלום המדמה "עין" הבנויות מזכוכית ופלדה ומספקות אור טבעי לחלל התצוגה. המוזיאון ממוקם בתוך גן שתוכנן על ידי אדריכל הנוף רוברטו בורל מרקס, שותפו לשעבר של נימאייר בתכנון פארק איביראפורה בסאו פאולו. גודלו של הגן 144 מטרים רבועים (1,550 רגל רבוע) של חורש. מבט לרוחב של מוזיאון אוסקר נימאייר המציג את מגדל העיניים העדשים. פרטים על העיצובים הגרפיים במבנה העין של Niemeyer. בניין המוזיאון הראשי בו מוצגים רוב האוספים. נוף אווירי של המוזיאון. מוזיאון ניטרוי לאמנות עכשווית מדיה וקבצים בנושא מוזיאון אוסקר נימאייר בוויקישיתוף אתר האינטרנט הרשמי של מוזיאון אוסקר נימאייר (בפורטוגזית) מוזיאון אוסקר נימאייר באתר Google Arts & Culture מוזיאון אוסקר נימאייר, ברשת החברתית פייסבוק מוזיאון אוסקר נימאייר, ברשת החברתית אינסטגרם מוזיאון אוסקר נימאייר, סרטונים בערוץ היוטיוב http://www.praemiumimperiale.org/eg/press/pressrelease_13.html (אורכב 29.10.2007 בארכיון Wayback Machine) "MON | SOBRE O MON". www.museuoscarniemeyer.org.br. נבדק ב-2019-03-15.
והאמת

"והאמת" הוא סינגל שהוקלט על ידי הזמר-יוצר הישראלי שלמה ארצי בשיתוף הזמר הישראלי ישי ריבו. השיר יצא לאור ב-18 במאי 2016, כסינגל החמישי מתוך אלבומו ה-24 של ארצי, קצפת, על ידי חברת התקליטים הד ארצי. השיר נכתב והולחן על ידי שלמה ארצי והופק על ידי טל פורר ובן ארצי. שיר זה הוא הדואט הראשון של שלמה ארצי ביחד עם ישי ריבו. השיר הוא בסגנון הרוק. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ הנלווה לשיר עלה לערוץ של ארצי ב-18 במאי 2016, בסמוך לצאת הסינגל. נכון לאפריל 2023, מונה הצפיות של הקליפ עומד על כ-6.9 מיליון. לדף השיר באתר הספרייה הלאומית כל האמת בדואט של שלמה ארצי וישי ריבו, באתר ynet, 3 ביולי 2016 והאמת, נבדק ב-2020-03-13 והאמת, בביצוע שלמה ארצי עם ישי ריבו, סרטון באתר יוטיוב
נורילסק ניקל (קטרגל)

נורילסק ניקל הוא מועדון קטרגל מקצועני המייצג את העיר נורילסק בליגת העל הרוסית. חברת נורילסק-ניקל היא נותנת החסות. המועדון הוקם בשנת 1993 ועד 1998 נקרא "נורילסק" בפשטות. המועדון זכה באליפות רוסיה בעונת 2001/2002 ובעונת 2019/2020 זכה לראשונה בגביע הרוסי בקטרגל. ליגת העל הרוסית (1) זכייה: 2002 סגנות: 2001, 2003 הגביע הרוסי (1) זכייה: 2020 מדיה וקבצים בנושא נורילסק ניקל בוויקישיתוף אתר האינטרנט הרשמי של נורילסק ניקל ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.